**Kúpna zmluva**

**uzavretá v zmysle § 588 a nasl. Občianskeho zákonníka**

**na Obecnom úrade Mužla, dňa 29.03.2023 medzi účastníkmi:**

**Predávajúci: Obec Mužla, so sídlom 943 52 Mužla č. 711, Slovenská republika, IČO 00309125, zastúpená Ing. Ivánom Farkasom, starostom obce**

**Kupujúci: 1. Peter Kurucz rod. Kurucz, nar., štátny občan SR, trvalým bytom 943 52 Mužla, Jarková ulica 657/35, Slovenská republika**

 **2. Lívia Kurucz, rod. Füredi, nar., štátny občan SR, trvalým bytom 943 52 Mužla, Školská ulica 1010/1, Slovenská republika**

**Článok I.**

Predávajúci Obec Mužla je vlastníkom nehnuteľnosti v katastrálnom území Mužla, vedenej na LV č. 3189, Bytovka so súpisným číslom 751 v celosti. Bytovka je postavená na parcele registra „C“ KN č. 12952/8 zastavaná plocha a nádvorie o výmere 337 m2 zapísaná na LV 1120, ktorá je vo vlastníctve Slovenskej republiky – Slovenský pozemkový fond Bratislava a táto kúpna zmluva neupravuje právo k týmto pozemkom, pričom právo prechodu a príjazdu na celý pozemok prislúcha kupujúcemu zo zákona.

**Článok II.**

Nehnuteľnosť presne identifikovanú v článku I. **predávajúci predáva kupujúcim a kupujúci uvedenú nehnuteľnosť kupujú do vlastníctva každý v podiele 1/2 k celku.** Pozemok č. 12952/8 nie je predmetom kúpnej zmluvy. Medzi účastníkmi je dohodnutá kúpna cena **4 622,-** **€, slovom štyritisícšesťstvodvadsaťdva euro.** Kupujúci zaplatia kúpnu cenu predávajúcemu na účet č. SK61 5600 0000 0009 0498 6001 vedený v Prima banke alebo do pokladne obecného úradu do 10 dní po podpísaní kúpnej zmluvy.

**Článok III.**

Predávajúci prehlasuje, že na prevádzanej nehnuteľnosti neviaznu žiadne dlhy, vecné bremená, zástavné práva ani iné povinnosti.

Kupujúci stav prevádzanej nehnuteľností reálne poznajú a nehnuteľnosť prijímajú v takom stave, v akom sa ku dňu vyhotovenia tejto zmluvy nachádza. Kupujúci nežiadajú znalecký posudok na zistenie technického stavu bytu a opráv, ktoré treba nevyhnutne vykonať v najbližších dvanástich mesiacoch.

**Článok IV.**

Obecné zastupiteľstvo Obce Mužla prevod nehnuteľnosti, presne identifikovanej v čl. I. prejednalo a schválilo dňa 14.12.2022. Výpis z uznesenia č. 2/14122022 je prílohou originálu kúpnej zmluvy. Kúpnu zmluvu schválilo dňa 29.03.2023, výpis z uznesenia č. 4/29032023 je tiež prílohou kúpnej zmluvy.

**Článok V.**

Vlastníctvo k predmetu kúpy nadobudne vkladom do katastra nehnuteľností, poplatky súvisiace s prevodom platia kupujúci.

**Článok VI.**

a/ Zmluva bola vyhotovená v 4 rovnopisoch, z ktorých dva sú určené pre kataster nehnuteľností a po jednom vyhotovení pre účastníkov zmluvy.

b/ Zmluvné strany vyhlasujú, že zmluvu uzatvorili na základe vlastnej slobodnej vôle, že ich zmluvná voľnosť nie je obmedzená, zmluvu si prečítali, jej obsah rozumejú a na znak súhlasu podpisujú.

Predávajúci: Kupujúci:

...................................................... ........................................................

 Ing. Iván Farkas Peter Kurucz

 .......................................................

 Lívia Kurucz